Siôn a Siân (drama)

Drama lwyfan ddwy-act gan Gareth F. Williams yw Siôn a Siân a gyflwynwyd gyntaf gan Gwmni Theatr Gwynedd ar ddechrau 1989, wedi'i chyfarwyddo gan Tony Llewelyn. Roedd hon ymysg cynyrchiadau cynnar y cwmni. 

Dau brif gymeriad sydd yn y ddrama. Mae Siôn a Siân yn nesau at eu pedwardegau, ac yn digalonni - Siân yn athrawes ddi-briod, yn byw mewn bloc o fflatiau yng Nghaerdydd a'i phen-blwydd mawr yn nesau a hithau'n dechrau teimlo'n desprét.

Siôn yw ei chymydog, "dros dro" meddai e. Mae'n gwrthod wynebu bod ei gynhyrchydd teledu o wraig wedi ei daflu allan o'u tŷ mawr crand ar gyrion y ddinas, a symud ei chariad newydd hanner ei hoedran i mewn ati.

Addaswyd y ddrama lwyfan yn ffilm i S4C ar ddechrau'r 2000au.

Ni gyhoeddwyd y ddrama hyd yma.

 Cymeriadau 

 Siân Parry Jones
 Meinir Ifans
 Siôn Tomos 
 Harri Ifans 
 Eira Tomos 
 Guto Jones 

 Cynyrchiadau nodedig 
Cyflwynwyd y ddrama am y tro cyntaf gan Gwmni Theatr Gwynedd ym 1989. Cast:

 Siân Parry Jones - Janet Aethwy
 Meinir Ifans - Judith Humphreys
 Siôn Tomos - John Glyn Owen
 Harri Ifans - Dewi Rhys Williams
 Eira Tomos - Esyllt Harker
 Guto Jones - Llion Williams

 Cyfeiriadau 

Categori:Dramâu Cymraeg
Categori:Theatr Gymraeg y 1980au
Categori:Dramâu Cymraeg gan ddramodwyr o Gymru